google/wiki40b huggingface dataset:
La Meauffe

Poloha

Obec má rozlohu 10,22 km². Najvyšší bod je položený 87 m n. m. a najnižší bod 4 m n. m.

Obyvateľstvo

Počet obyvateľov obce je 1 079 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Riaillé

Poloha

Obec má rozlohu 50,02 km². Najvyšší bod je položený 88 m n. m. a najnižší bod 17 m n. m.

Obyvateľstvo

Počet obyvateľov obce je 2 176 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontenailles (Seine-et-Marne)

Poloha

Obec má rozlohu 27,44 km². Najvyšší bod je položený 130 m n. m. a najnižší bod 92 m n. m.

Obyvateľstvo

Počet obyvateľov obce je 1 056 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dračie pleso

Názov

Názov plesa vyplýva z polohy plieska v Dračej dolinke. Bol ovplyvnený zlatokopmi, ktorí v bájosloví o tomto kúte Vysokých Tatier nezabudli na šarkanov strážiacich tatranské poklady.

Okolie plesa

Pleso na západnej strane lemuje Popradský hrebeň a na ňom Malá Kôpka (2 339 m n. m.) a Veľká Kôpka (2 354 m n. m.), na severe je Ťažký štít (2 500 m n. m.), Vysoká (2 547 m n. m.), na východe Dračie sedlo, Veľká Dračia hlava (2 254 m n. m.) a na juhovýchode Zlomisková veža (2 132 m n. m.). Blízko plesa sú Malé Dračie pleso a Dračie oká. K plesu nevedie turistický chodník.
Pittem

Obyvateľstvo

Obec má približne 6 685 obyvateľov (2010).
Katarína Alexandrijská

Svätá Katarína v legendách

Ako napovedá jej meno narodila sa v egyptskej Alexandrii a podľa všetkého bola veľmi vzdelanou a krásnou  mladou ženou pochádzajúcou dokonca z kráľovského rodu. V najstarších gréckych životopisoch sa nazývala Aikatheriné, t. j. „stále čistá“. Z toho sa odvodzoval starý latinský tvar mena Ecaterina a pravdepodobne aj ruské Jekaterina.
Najznámejšia legenda o svätej Kataríne vraví, že ako kresťanská veriaca verejne protestovala u cisára Maxentia proti uctievaniu pohanských modiel. Cisár dal zavolať päťdesiat najváženejších učencov a filozofov, ktorí mali za úlohu vyvrátiť jej vieru. Kataríne, napriek jej mladému veku, sa však podarilo pred filozofmi svoju vieru obhájiť a dokonca ich presvedčila aby sa obrátili na kresťanstvo. Keď učenci priznali pred cisárom svoj neúspech, dal ich okamžite všetkých popraviť. Napriek Kataríninmu víťazstvu bola i ona napokon mučená a popravená. Predchádzala tomu však cisárova ponuka na sobáš. Katarína sa však odvolala na Ježiša Krista, ktorému sa sľúbila, a ponuku odmietla. Nasledovalo väzenie a mučenie. Ešte vo väzení obrátila na kresťanstvo cisárovu manželku a dvesto vojakov.
Maxentius sa rozhodol Katarínu zlomiť na kolese s vyčnievajúcimi hrotmi. Pri mučení sa však koleso zlomilo a preto rozhodol meč, ktorým bola sťatá. Koleso ako nástroj jej múk sa stalo Kataríniným hlavným atribútom, s ktorým býva najčastejšie zobrazovaná. Prostredníctvom neho sa svätá Katarína stala patrónkou všetkých povolaní, pri ktorých hrá koleso významnú úlohu (mlynári, kolári, lodníci a pod.).
Podľa tradície zomrela 24. novembra 304.

Svätá Katarína v umení

Svätá Katarína býva častým umeleckým námetom a to už od najstarších čias. Mnoho veľkých svetových maliarov sa inšpirovalo pri tvorbe jej legendou (Fra Angelico, Raffael, Lorenzo Lotto, Correggio, Lucas Cranach starší, Peter Paul Rubens); k známym dielam patrí freska Dišputa svätej Kataríny Alexandrijskej pred cisárom Maxentiom od renesančného maliara Pinturicchio (v Apoštolskom paláci vo Vatikáne) zachytávajúca ústrednú scénu svätokatarínskej legendy.
Ján Bahil

Životopis

Po absolvovaní domácich škôl študoval v rokoch 1667 – 1669 na univerzite vo Wittenbergu. V rokoch 1670 – 1686 pôsobil ako rektor, v rokoch 1686 – 1707 ako evanjelický farár Šiveticiach, v rokoch 1707 – 1714 na Mokrej Lúke. Bol často nábožensky prenasledovaný. Z Mokrej Lúky ho vyhnali majitelia muráňskeho panstva. Od roku 1714 pôsobil vo Vyšnom Skálniku. 
Zomrel okolo roku 1722 v Nižnom Skálniku (okres Rimavská Sobota).
Martin Kvetko

MVDr. Martin Kvetko (* 9. september 1912, Muránska Dlhá Lúka, okres Revúca – † 3. jún 1995) bol slovenský politik, významný predstaviteľ pôvodnej aj obnovenej Demokratickej strany.
Hotonnes

Polohopis

Hotonnes má rozlohu 28,4 km². Najvyšší bod je položený 1 338 m n. m. a najnižší bod 636 m n. m.

Obyvateľstvo

Hotonnes má 301 obyvateľov (2009).
Graf vývoja obyvateľstva:
Zdroje: INSEE
Abelisaurus

Opis

Abelisaurus predstavoval pomerne primitívneho teropóda zo skupiny Ceratosauria, zástupcu tej istej čeľade ako Carnotaurus. Na rozdiel od svojho príbuzného Carnotaura však mal dlhšiu a pomerne konzervatívnu lebku s veľkými odľahčovacími otvormi, bez akýhkoľvek kostených rohov, prípadne kostených hrebeňov. Je však možné, že drsnatina tiahnúca sa od očníc smerom ku nozdrám slúžila ako základňa pre nejakú formu hrebeňa tvoreného keratínom. Podobne ako u Carnotaura, aj sánka Abelisaura bola pomerne štíhla. Na základe veľkosti lebky bolo vypočítané, že Abelisaurus dosahoval dĺžku 7 až 9 metrov s váhou okolo 1 500 kg. Svojho času tak predstavoval najväčšieho predátora.

Nález a pomenovanie

Abelisaura opísali v roku 1985 argentínsky paleontológovia José Bonaparte a Fernando Novas na základe jedinej, takmer kompletnej lebky. Nazvali ho Abelisaurus („Abelov jašter“), na počesť Roberta Abela, raditeľa múzea, ktorý ho objavil. Abelisaurus je jedným z mnohých dinosaurov, ktorých fosílne pozostatky boli objavené v Patagónii (súvrstvie Anacleto v provincii Río Negro). Súvrstvie Anacleto sa datuje do vrchnej kriedy a lokalita nálezu fosílií pochádza konkrétne z raného kampánu, teda zhruba z obdobia pred 83 až 80 miliónmi rokov.
Guillaume de l’Hospital

Učebnica diferenciálneho počtu

Učebnica Analyse des infiniment petits pour l’intelligence des lignes courbes (Analýze nekonečne malých veličín na pochopenie kriviek), vydaná v roku 1696 je prvou učebnicou diferenciálneho počtu na svete. Knihu písal v spolupráci s Johannom Bernoullim, s ktorým sa v roku 1694 dohodol, že mu bude platiť 300 frankov ročne za jeho matematické objavy. Po l’Hospitalovej smrti Bernoulli dohodu zverejnil a za pravdu mu dávajú aj texty, ktoré boli objavené v roku 1922. Od Bernoulliho teda pochádza aj pravidlo, ktoré je dnes známe ako l’Hospitalovo. Názory, že l’Hospital si chcel pravidlo privlastniť, sa však ukazujú ako neopodstatnené z toho dôvodu, že l’Hospital sa nikdy nevyhlasoval za jeho autora a v úvode knihy sa zmienil aj o spolupráci s Johannom Bernoullim.
Štefan Gálséči

Životopis

Narodil sa na začiatku 16. storočia v rodine sečovského slobodného občana. Študoval vo Viedni (1524), Krakove (1526) a Wittenbergu (1532). V roku 1536 vydal v Krakove prvý tlačený spevník Útla knižka o milostných piesňach a kresťanskej viere , čo sa zároveň považuje aj za prvý výtlačok tlačených nôt. Obsahuje evanjelické piesne v maďarskom jazyku.
Preslávil sa najmä zavádzaním pokrokových výchovných metód do vyučovacích procesov, preto sa nazýva aj Majster Sečovskej školy.  Je považovaný za prvého menovite známeho učiteľa v Sečovciach, kde učil v roku 1533. V roku 1529 učil v Košiciach a od roku 1540 pôsobil v meste Gyula ako kazateľ.
Svetový deň vody

Svetový deň vody (angl. World Water Day) je určený na 22. marca už od roku 1993. Vyhlasuje ho každoročne Organizácia Spojených národov (OSN). V roku 2019 bola téma svetového dňa vody takáto: "Nenechať nikoho bokom.". Téma sa snažila poukázať na to, že každý na tomto svete by mal mať rovnaký prístup k pitnej vode. Avšak miliardy ľudí po celom svete trpia nedostatkom pitnej vody z rôznych dôvodov: pohlavie, rasa, náboženstvo, vojna, ekonomika štátu a pod. . Podľa Svetovej zdravotníckej organizácie do roku 2025 nebude mať prístup k pitnej vode až 1/5 svetovej populácie.
Arbigny

Polohopis

Arbigny má rozlohu 17,47 km². Najvyšší bod je položený 214 m n. m. a najnižší bod 169 m n. m.

Obyvateľstvo

Arbigny má 383 obyvateľov (2009).
Graf vývoja obyvateľstva:
Zdroje: INSEE
Dangeti

Dangeti (maldiv. ދަނގެތި‎) je jeden z obývaných ostrovov na atole Alif Dál na Maldivách. Počet obyvateľov je 837 (jún 2006), dĺžka ostrova 925 m, šírka 350 m. Vzdialenosť od hlavného mesta Male je 87,26 km.
Saint-Père (Nièvre)

Poloha

Obec má rozlohu 17,09 km². Najvyšší bod je položený 248 m n. m. a najnižší bod 145 m n. m.

Obyvateľstvo

Počet obyvateľov obce je 1 159 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belmont (Jura)

Poloha

Obec má rozlohu 16,06 km². Najvyšší bod je položený 249 m n. m. a najnižší bod 207 m n. m.

Obyvateľstvo

Počet obyvateľov obce je 287 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Flexanville

Poloha

Obec má rozlohu 8,89 km². Najvyšší bod je položený 140 m n. m. a najnižší bod 95 m n. m.

Obyvateľstvo

Počet obyvateľov obce je 567 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Wesserle

Jozef Wesserle alebo Josef Wesserle, v maďarskej podobe Weszerle József (* 1781, Nitrianske Pravno – † 1838) bol historik, numizmatik a univerzitný profesor.
Vzdelanie získal na školách v Nitrianskom Pravne, Prievidzi, Tate a Stoličnom Belehrade. Filozofiu študoval vo Vacove a štúdiá ukončil na univerzite v Pešti, kde študoval filozofiu a právo.
Neskôr pôsobil v Diakovári ako profesor filozofie, histórie, maďarčiny a literatúry. Od roku 1810 bol riadnym profesorom na Kráľovskej akadémii v Košiciach, v rokoch 1813-1816 pôsobil v Bratislave a od roku 1817 bol riadnym profesorom na katedre numizmatiky a archeológie na univerzite v Pešti. Od roku 1822 bol dekanom filozofickej fakulty v Budapešti.
Zaoberal sa zbieraním rímskych, gréckych a uhorských mincí.
Planches

Poloha

Obec má rozlohu 12,49 km². Najvyšší bod je položený 308 m n. m. a najnižší bod 239 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nebe a dudy

Dej filmu

Továrnik Bartoš (Jaroslav Marvan) je protiva a hypochonder, ktorý je odtrhnutý od reálneho života. Nemá žiadnych priateľov a všetkých pokladá takmer za svojich nepriateľov. Jedného dňa je však odkázaný na nezištnú pomoc (zhodou okolností svojho zamestnanca) Antonína Fáberu (Jindřich Plachta), lámača kameňa, ktorý ho po nehode ošetrí. Niekoľko dní prežitých v biednych podmienkach svojho zamestnanca mu dáva nahliadnuť do problémov jednoduchých ľudí, o ktorých nemal ani tušenia. Prenesie sa cez predsudky, ktoré mal a uzatvára inkognito svoje prvé priateľstvo s jednoduchým „Tondom“.
Po návrate Bartoša pocítia zmenu k lepšiemu všetci jeho zamestnanci. Šéf sa stal oveľa tolerantnejším, pridal na mzde najmä živiteľom detí. Jediný problém v priateľstve s Fáberom nastane v okamihu, keď zistí, že jeho synovec a budúci nástupca miluje Fáberovu dcéru Anči (Jana Romanová). V okamihu, keď Fábera odmietne zabraňovat dcére v láske, dostane dokonca výpoveď z práce. Posledný deň v práci sa Fáberovi stane v lome úraz a je vážne zranený. V tomto krízovom momente dochádza k precitnutiu svedomia továrnika, ktorý ľutuje toho, čo urobil a žiada o odpustenie. Láske svojho synovca už nemieni brániť.
Trsteník (prítok Hrona)

Prameň

Pramení v Spišsko-gemerskom krase, v geomorfologickom podcelku Muránska planina, na katastrálnom území Červenej Skaly pod kótou 1 026,0 m v nadmorskej výške približne 900 m n. m., na hranici okresov Revúca a Brezno.
Tassillé

Poloha

Obec má rozlohu 6,46 km². Najvyšší bod je položený 104 m n. m. a najnižší bod 70 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bohoslužba

Bohoslužba je náboženská ceremónia alebo obrad zameraný na Boha, bohov alebo nadprirodzené sily vôbec s cieľom preukázať im poctu a získať od nich milosť a priazeň. Je to základný prvok každého náboženského kultu.
Bohoslužba je v katolíckych cirkvách v užšom zmysle označenie pre eucharistickú bohuslužbu (u katolíkov nazývanú aj "(svätá) omša" a u pravoslávnych "(svätá božská) liturgia"), pozri eucharistická bohoslužba, omša, božská liturgia.
Le Grand-Pressigny (obec)

Poloha

Obec má rozlohu 39,55 km². Najvyšší bod je položený 135 m n. m. a najnižší bod 52 m n. m.

Obyvateľstvo

Počet obyvateľov obce je 990 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fabas (Haute-Garonne)

Poloha

Obec má rozlohu 18,68 km². Najvyšší bod je položený 357 m n. m. a najnižší bod 256 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gustav Nyquist

Osobné

Nyquist sa narodil v Halmstade v južnom Švédsku. On a jeho rodina sa neskôr presťahovala do mesta Malmö, kde Nyquist  začal hrať hokej pre miestny mládežnícky tím,Limhamn Hockey. Neskôr vstúpili do organizácie Malmö Redhawks. Po ukončení štúdia strednej školy, sa presťahoval do Spojených Štátov do mesta Orono, Maine, kde pokračoval vo svojej akademickej a hokejovej kariére na University of Maine, kde hral za Black Bears.
Gustav má brata, Oscara Nyquista, ktorý hrá juniorský hokej za Wilkes-Barre/Scranton Knights z Eastern Hockey League (EHL). Bol vybraný hrať pre tím Švédska na Zimnej univerziáde, ktorá sa konala v Granade.

Hráčska kariéra

Nyquistov profesionálny hokejový debut za Red Wings bol na farme v American Hockey League (AHL) za Grand Rapids Griffins,  25. marca 2011 v zápase proti Texas Stars. Vo svojom druhom AHL zápase, 26. marca, tiež proti Texas Stars, strelil svoj prvý AHL gól.
Gustavov debut v NHL za Detroit bol 1. novembra 2011, v zápase proti Minnesote Wild. 26. marca 2012, strelil svoj prvý gól v NHL proti Columbusu Blue Jackets.
Nyquistova preméria v play-off bola 13. apríla 2012, proti Nashville Predators. Bol znova povolaný z Grand Rapids po tom, čo Darren Helm utrpel hlbokú reznú ranu na jeho pravom predlaktí v zápase číslo 1, keď bol porezaný nožom korčule.
Počas výluky-skrátenej sezóny 2012 – 13, Nyquist zaznamenal tri góly a tri asistencie v 22 zápasoch základnej časti za Red Wings. V zápase číslo 2 v prvom kole play-off, Nyquist zaznamenal víťazný gól v predĺžení proti Anaheim Ducks a vyrovnal sériu na 1 – 1. Strelil prvý gól v zápase číslo 3 v semifinále Západnej Konferencie proti Chicagu Blackhawks. Chicago nakoniec otočilo sériu z 1:3 na zápasy, porazilo Detroit a neskôr vyhrali Stanleyho pohár. V  14 zápasoch play-off, Nyquist zaznamenal dva góly a tri asistencie.
Okrem bodov v NHL, bol Nyquist popredný strelec Grand Rapids, zaznamenal 23 gólov a 37 asistencií v 60 zápasoch základnej časti. Keď bol Detroit vyradený z play-off, Nyquist sa opäť pridal ku Griffins počas play-off Calderovho pohára. Dal dva góly a pridal päť asistencií v 10 zápasoch a pomohol tak doviesť Griffins k zisku Calder Cup.
Dňa 20. augusta 2013, pred začiatkom sezóny 2013 – 14, Red Wings si podpísali Nyquista na ďalšie 2 roky. Dňa 2. februára 2014, Nyquist zaznamenal jeho prvý kariérny hetrik v zápase proti Washingtonu Capitals. 24. Marca 2014, Nyquist bol menovaný prvou hviezdou týždňa v NHL. Zaznamenal 7 bodov za 6 gólov a asistenciu a pomohol Detroitu získať 7 z možných 8 bodov. Nyquist bol tiež menovaný druhou hviezdou mesiaca za marec. Zaznamenal 18 bodov za 12 gólov a 6 asistencií a pomohol sa tak Detroitu dostať na miesto divokej karty vo Východnej konferencií. Nyquist skóroval v deviatich z 15 zápasov, vrátane šiestich zápasoch po sebe, v ktorých strelil gól, najdlhšie za Red Wings od roku 2010. Nyquist zaznamenal tri dvojgólové zápasy v marci.
10. júla 2015 podpísal s Detroitom 4-ročný kontrakt a prilepší si tak o 19 miliónov dolárov.
Šafářka

Ochrana

Predmetom ochrany je prirodzená teplomilná vegetácia extenzívne obhospodarovanej lúky.
Katarské národné futsalové družstvo mužov

Vrcholné podujatia

Katarské družstvo sa 3-krát pokúšalo kvalifikovať na Majstrovstvá sveta FIFA, ale ani raz sa mu to nepodarilo.
Majstrovstiev Ázie sa zúčastnilo, resp. kvalifikovalo sa na ne 3-krát, prvýkrát v roku 2005 vo Vietname. Vo všetkých prípadoch sa ďalej ako do základnej skupiny nedostalo. Na ázijský šampionát v roku 2012 sa dostalo z kvalifikácie Západnej Ázie, keď skončilo na 1. mieste.
3-krát sa zúčastnilo aj Ázijských halových hier, na ktorých skončilo už v základnej skupine, resp. v roku 2007 vo štvrťfinále. Do štvrťfinále postupovali ale všetky družstvá zo základných skupín. V roku 2013 organizoval Katar premiérový ročník Majstrovstiev Perzského zálivu, na ktorých skončilo domáce družstvo na predposlednom – štvrtom mieste.
Bačkov (okres Trebišov)

Dejiny

V chotári Bačkova našli archeológovia stopy po rozsiahlom sídlisku a črepy keramiky pochádzajúcej z 8.-9.storočia.
Prvá písomná správa o Bačkove sa zachovala v listine kráľa Bela IV. z roku 1245 o predaji a ohraničení majetkov Albínova a Techne (Dvorianky). Západný okraj tohto majetku sa rozprestieral k ceste vedúcej do dediny Bačkov. Aj tento strohý doklad však svedčí, že dedina Bačkov existovala aspoň pár desaťročí pred rokom 1245.
V druhej svetovej vojne bola dedina vypálená a spustošená ustupujúcimi nemeckými vojskami. Odohrala sa tu jedna z rozhodujúcich bitiek na Dargovskom fronte - Bitka na Lúke pri Žarnovčíku (1944). Nemecké vojská boli porazené a ustupovali ďalej na západ.

Symboly obce

Podľa Heraldického registra  má obec tieto symboly prijaté 30. mája 2003. Na erbe je tradičný poľnohospodársky motív podľa odtlačku pečatidla z roku 1786.

Erb

V zelenom štíte vznášajúce sa strnisko s pravošikmými bočnými stranami, na ňom snop a obrátené cepy - všetko zlaté.

Vlajka

Vlajka má podobu troch pozdĺžnych pruhov zeleného, žltého a zeleného v pomere 1:3:4 Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.
Saint-Georges (Cantal)

Poloha

Obec má rozlohu 33,14 km². Najvyšší bod je položený 1 001 m n. m. a najnižší bod 740 m n. m.

Obyvateľstvo

Počet obyvateľov obce je 1 072 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barjac (Ariège)

Poloha

Obec má rozlohu 2,78 km². Najvyšší bod je položený 603 m n. m. a najnižší bod 404 m n. m.

Obyvateľstvo

Počet obyvateľov obce je 37 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Borovica horská

Výzor

Borka hnedošedá, nelúpavá. Letokruhy svetlo zelené, neskôr hnedé až čiernošedé, holé. Ihličie po dvoch, husto obrastajú vetvy, 3-8 cm dlhé, kosákovito zahnuté, na obidvoch stranách s prieduchmi. Šišky sú symetrické, jednotlivé alebo v lôžkach, vajíčkovo kuželovité, prisadnuté alebo krátko stopkovité.

Výskyt

Na hornej hranici lesa, prevažne v zóne subalpínskej vegetácie, v Alpách, v severných a stredných Dinaridoch, v Karpatoch a pohoriach severného Balkánu. Okrem týchto hlavných oblastí sa vyskytuje izolovane v pohoriach Jura, Vogézy, Šumava, Jizerské hory, Tatry a Krkonoše, najnižšie v strednom Taliansku v pohorí Abruzzy. Veľmi často sa spontánne kríži s borovicou blatkou, borovicou pyrenejskou a borovicou sosnovou.
Alan (Haute-Garonne)

Poloha

Obec má rozlohu 11,29 km². Najvyšší bod je položený 520 m n. m. a najnižší bod 271 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Radovan Kuchař

Horolezecké cesty

S horolezectvom začal v 40. rokoch 20. storočia na Hruboskalsku. Do Vysokých Tatier prvý raz prišiel po roku 1945. Mal za sebou veľmi veľa výstupov na pieskovcové veže v Českom ráji a v rámci príprav na veľhory aj vo Vysokých Tatrách. Tu sa napríklad zúčastnil na zimnom prechode hlavného hrebeňa Vysokých Tatier.
Uskutočnil veľmi cenné horolezecké výstupy v Alpách takými povestnými stenami ako je severná stena Grands Charmoz (1956), západná a severná stena Petit Dru (1957), „Hruška“ vo východnej stene Mont Blancu (1959) a Walkerov pilier Grandes Jorasses, severné steny Matterhornu, Eigeru a v masíve Tre Cime na Cima Grande di Lavaredo (1961). Známy je jeho výstup na Eiger spolu so Zdenom Zibrínom. Oceňované boli jeho prvovýstupy a výstupy na Kaukaze - prvé opakovanie Chergianiho cesty na Donguz Orun s novým variantom a prvé opakovanie výstupu na Nakra Tau doplnil prvovýstupom stredom severnej steny spolu s Karlom Cermanom, Oldřichom Kopalom v roku 1959. Vynikajúci výkon dosiahol s Oldřichom Kopalom na päťtisícovke Dychtau. V roku 1965 sa zúčastnil 1. československej expedície do Hindúkuš, ktorá dosiahla prvovýstupom šesťtisícovú Uparisínu.
Jeho najčastejšími partnermi boli Karel Cerman, Oldřich Kopal a v Alpách Zdeno Zibrín. O svojich výstupoch napísal knihu 10 veľkých stien.
Po páde v roku 1966 na veži Barberino (vylomený chyt) a po úraze členku v Příhrazoch v Českom ráji ukončil horolezeckú činnosť. Keď v roku 1968, po invázii vojsk Varšavskej zmluvy vyvesil na vežu libereckej radnice čiernu zástavu skončilo sa obdobie jeho výjazdov za hranice socialistických krajín.
V registroch zväzkov ŠtB bol vedený ako dôverník pod krycím menom Josef.
Rašeliniště Mařeničky

Popis lokality

V severnej časti okresu Česká Lípa na západnej strane Jezevčího vrchu (kde je národná prírodná rezervácia od roku 1967) je úžľabina, v ktorej je ložisko rašeliny s dĺžkou 500 a šírke 100 – 150 metrov.
Lokalita vo výške 360 – 370 m n. m. je na území obce Mařenice, jej časti Mařeničky. Do Mařeničiek vedie žlto značená turistická trasa od Jezevčího vrchu a cyklotrasa 3055 z juhu od Kunratíc u Cvikova. Železničná trať v blízkom okolí nie je. Južný okraj chránenej oblasti je 100 metrov od žlto značenej trasy, blízko cintorína. V geomorfologickom členení je súčasťou okrsku Cvikovská pahorkatina. Z hľadiska hydrológie je voda z rašeliniska odvádzaná do neďaleko tečúcej riečky Svitávka (povodia Ploučnice, pstruhové pásmo). V roku 2000 bola vďaka Programu starostlivosti o krajinu uprostred rašeliniska obnovená nákladom 45 150 Kč vodná tôňa a vykonalo sa niekoľko úprav okolia porasteného trstinou.

Chránená flóra a fauna

V rašelinisku rastú napr. : breza plstnatá, breza previsnutá, kľukva močiarna, rosička okrúhlolistá, páperník pošvatý, bezkolenec belasý, ostrice, pálka širokolistá.
Vyhláseniu pamiatky predchádzalo niekoľko inventarizačných prieskumov lokality (Sýkora 1987, Višňák 1999, Plánská 1999 – 2000). Bol tu zistený výskyt vtáctva, sliedičov, vážok, veľké množstvo druhov flóry, z ktorých tri sú zapísané v Červenom zozname ohrozenej kveteny ČR a ďalšie sú uvádzané ako silne ohrozené.

Ochrana pamiatky

Lokalita bola vyhlásená za chránené územie 1. marca 2004 na rozlohe 5,83 ha podľa zákona 114/1992 zb. O ochrane prírody a krajiny. Stará sa o ňu Správa CHKO Lužické hory. Podľa schváleného plánu sa má územie občas pokosiť, iné zásahy nie sú povolené.
Pécssky obvod

Pécssky obvod (maď. Pécsi kistérség) je bývalá administratívna jednotka v Maďarsku v Baranskej župe. Jeho sídlom bolo mesto Pécs. Obvody boli zavedené v roku 1994 a zanikli v roku 2014, kedy ich nahradili okresy.
Saint-Loup (Tarn-et-Garonne)

Poloha

Obec má rozlohu 14,21 km². Najvyšší bod je položený 163 m n. m. a najnižší bod 51 m n. m.

Obyvateľstvo

Počet obyvateľov obce je 497 (2011).
Nasledujúci graf zobrazuje vývoj počtu obyvateľov v obci.
Zdroje: INSEE